पशु चिकित्सा शिविर में 2129 पशुओं का किया उपचार
निकटवर्तीमालवाड़ा में तीन दिवसीय नि:शुल्क पशु चिकित्सा एवं बांझपन निवारण शिविर बुधवार को संपन्न हुआ। इस मौके भामाशाह परिवार की राजूल बेन ने अपने विचार व्यक्त करते हुए कहा कि जीवन में जीवदया का कार्य ही अनुकरणीय है। मानव जीवन को सफल बनाना है तो जीवदया के प्रति समर्पित होकर नि:स्वार्थ सेवा के कार्य करे। चुन्नीबेन छोगमल शाह एवं गंवरी बेन देवराज शाह की स्मृति एवं भविष्य कुमार, सिद्धार्थ, कुनाल, रूपल के सौजन्य से हुए पशु शिविर में पशुपालन विभाग के डॉ. राव साहेब भोसले ने कहा कि गोशाला परिसर में हर वर्ष लगने वाला पशु शिविर क्षेत्र के पशुपालकों के लिए वरदान साबित हो रहा है। भोसले ने भामाशाहों का आभार जताया। गोशाला जीवदया के अध्यक्ष संघवी चुन्नीलाल ने पशुपालकों को कहा कि हर इंसान पशु प्रेमी बनकर पशुओं की सेवाकर पुण्य में भागीदार बने। कुनाल लाधाणी ने कहा कि धर्म कर्म के साथ जीवदया के कार्य करने से उन्नति के पथ पर बढ़ने का होंसला बुलंद होता है। समापन समारोह में भविष्य कुमार, डॉ. जयंतीलाल माधाणी, सविता माधाणी ने भी विचार व्यक्त किए।
कईपशुओं की हुई शल्य चिकित्सा : शिविरमें 27 गाय, भैंस को कृत्रिम गर्भाधान कर बांझपन निवारण किया गया। पांच घोड़े का उपचार टीके लगाकर 21 श्वानों, 2 खरगोश, 2 नीलगाय, 850 भेड़, 754 बकरियां, 439 गाय भैंसों की जांच कर उपचार कर दवाई दी गई। विभाग के चिकित्सकों ने कुल 2129 पशु-पक्षियों की सार संभाल लेकर सफल इलाज किया गया। शिविर में रूमेनो टोमी, टेल गंगारिन, पटेलार डेस्मोटोमी शल्य चिकित्सा की गई। इस मौके मोहीनी दीदी, भारती, वीणा, वस्तुपाल, संजय जैन, अरविंद जैन, लीलाराम मेघवाल, डॉ. नवीन चौधरी, डॉ. वीपी सिंह, नोडल अधिकारी डॉ. महेश कुमार शिंदे, अशरफ, डॉ. अशोक चौधरी, लखमाराम पुरोहित, शंकराराम, जितेंद्रसिंह, कालुसिंह, मसराराम, भरत सुंदेशा, भावेश सुथार, भागीरथ जाट, प्रकाश पुरोहित आदि मौजूद थे।
पशुपालकों को बांटी नि:शुल्क दवाई
शिविरव्यवस्थापक मुकेश कुमार खंडेलवाल ने बताया कि शिविर में सभी पशुपालकों को आवश्यक दवाई चिकित्सकों के निर्देशन में नि:शुल्क दी गई। गाय, भैंस, भेड़, बकरियों के टीके एवं श्वानों के टीके लगाए गए। पशुपालक महिलाओं को भी उपहार देकर सम्मानित किया गया।
रानीवाड़ा. पशुपालकों को दवाई वितरित करते भामाशाह परिवार के सदस्य।
शिविर
hin_Deva hin_Deva hin_Deva hin_Deva hin_Deva hin_Deva npi_Deva